VS001242
Datum: 1995-10-22T01:00:00.000+01:00
datum_sodbe_i_stopnje: 2001-01-22T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: hudi primeri
odskodnina: 5600000 SIT
opombe: II Ips 467/2002. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Elektrotehnik.

## Škodni dogodek

Prometna nesreča.

## Poškodba

Zlom VI. do X. rebra, vdor krvi in zraka v desno stran prsne votline, zlom desne podlahtnice, zlom leve koželjnice, pretres možganov, odrgnine po trebušni steni, odrgnine po spodnjih okončinah, udarninsko raztrganinska rana na desnem uhlju, zlom telesa V. prsnega vretenca in izpah v predelu sklepa med ključnico in lopatico.

## Telesne bolečine

1500000 SIT 14 dni hude, 1 mesec srednje hude, 1 mesec lahke. 14 dni pogost in intenziven glavobol, srednje hud in občasen še 1 mesec, blag in občasen 4 mesece.

#### Hospitalizacija

18 dni, od tega 8 dni v enoti za intenzivno terapijo, kjer je bil priključen na črpalko za odvajanje krvi in sokrvice iz desne polovice prsnega koša; 2 operaciji v splošni anesteziji.

#### Rehabilitacija

10-krat fizioterapija.

#### Nevšečnosti med zdravljenjem

Cepljen proti tetanusu, dobil je transfuzijo, 40-krat RTG; visoke doze antibiotikov; 14 dni vezan izključno na pomoč negovalnega osebja; 1 teden urinski kateter; mavec na desni roki 1 mesec in 5 dni; oprt čez obe rami; 2 meseca je rabil tujo pomoč s strani domačih.

## Strah

800000 SIT Intenziven kratkotrajni primarni strah, ko je bil pri nesreči hudo poškodovan in nekaj časa pri zavesti, ko so ga reševali, takrat pa je imel težave z dihanjem zaradi dobljenih poškodb in vdora krvi in zraka v desno stran prsne votline. Hud sekundarni strah, ko je bil med zdravljenjem 8 dni na intenzivni negi in ki je po enem tednu popustil in se spremenil v manj hudega.

## Zmanjšanje življenjske aktivnosti

3000000 SIT 23-odstotna izguba tožnikove trajne splošne delovne sposobnosti. Izguba moči v levi roki in prizadetost po dolgem sedenju ali sedenju v prisilni drži. Zamenjati je moral poklic.

## Skaženost

300000 SIT Na levi roki 10 cm dolga in 1 cm široka živo rdeča brazgotina, po poškodbi ušesa pa manjša deformacija desnega uhlja.

---

ZOR člen 200, 203